S-208/2014

Mál þetta, sem dómtekið var 10. apríl síðastliðinn, var höfðað með tveimur ákærum lögreglustjórans á höfuðborgarsvæðinu. Fyrri ákæran er gefin út 18. febrúar síðastliðinn, á hendur K-kk-þgf J-kk-þgf Á-kk-þgf, kt. 000000-0000, Seljalandi 7, Reykjavík,

„fyrir fjársvik á árinu 2013, með því að hafa:

1. í 3 neðangreind skipti í maí 2013, svikið út 3 dekkjaumganga hjá smur- og dekkjaverkstæði N1 Reykjavíkurvegi í Hafnarfirði með því að nota heimildarlaust kennitölu Réttingarverkstæðis Jóa ehf., kt. 000000-0000 og blekkt starfsmenn N1 og þannig látið skuldfæra andvirðið á Réttingarverkstæði Jóa ehf. og með því svikið út vörur, samtals að fjárhæð kr. 400.180,- sem hér greinir:

i. fimmtudaginn 23. maí, svikið út 4 dekk, af gerðinni Cooper 17 R 235/65, samtals að verðmæti kr. 132.260,-.

ii. föstudaginn 24. maí svikið út 4 dekk, af gerðinni Cooper 17 R 235/65, samtals að verðmæti kr. 132.260,-.

iii. mánudaginn 27. maí 4 dekk, af gerðinni Cooper 17 R 235/65, samtals að verðmæti kr. 135.660,-.

2. föstudaginn 31. maí 2013, svikið út dekkjaumgang hjá smur- og dekkjaverkstæði N1 Langatanga 1 í Mosfellsbæ, með því að nota heimildarlaust kennitölu Nesskips hf., kt. 000000-0000 og blekkt starfsmenn N1 og þannig látið skuldfæra andvirðið á Nesskip hf. og með því svikið út 4 dekk af gerðinni Kumho 16 R 255/70, samtals að fjárhæð kr. 128.860,-.

3. í 3 neðangreind skipti, 15. 20., og 24. júní 2013, svikið út 3 dekkjaumganga hjá smur- og dekkjaverkstæði N1 Ægissíðu 102 í Reykjavík með því að nota heimildarlaust kennitölu Poulsen hf., kt. 000000-0000 og blekkt starfsmenn N1 og þannig látið skuldfæra andvirðið á Poulsen hf og með því svikið út vörur, samtals að fjárhæð kr. 665.120,- sem hér greinir:

i. laugardaginn 15. júní svikið út 4 hjólbarða, 20“dekk, samtals að verðmæti kr. 306.000,-.

ii. fimmtudaginn 20. júní svikið út 4 hjólbarða, 16“ dekk, samtals að verðmæti kr. 139.060,-.

iii. mánudaginn 24. júní, svikið út 4 hjólbarða, 22“ dekk, samtals að verðmæti kr. 220.060,-.

4. í 9 neðangreind skipti á tímabilinu 6. til 23. ágúst 2013, svikið út vörur hjá neðangreindum verslunum með því að nota heimildarlaust kennitölu Stál og Stansa ehf., kt. 000000-0000 og blekkt starfsmenn verslananna og þannig látið skuldfæra andvirðið á Stál og Stansa ehf. og með því svikið út vörur, samtals að fjárhæð kr. 477.039,- sem hér greinir:

i. þriðjudaginn 6. ágúst í verslun Ellingsen Fiskislóð 1, Reykjavík, svikið út tjald, pumpu, tjaldhitara og tvær loftdýnur, samtals að verðmæti kr. 57.488,-.

ii. þriðjudaginn 6. ágúst bensínstöð Olís,Tryggvabraut 1, Akureyri, svikið út bensín, vaskaskinn og bón samtals að verðmæti kr. 14.012,-.

iii. miðvikudaginn 7. ágúst í verslun Ellingsen, Tryggvabraut 1-3 Akureyri, svikið út hatt fyrir Highlander, að verðmæti kr. 7.832,-.

iv. fimmtudaginn 8. ágúst bensínstöð Olís, Tryggvabraut 1, Akureyri, svikið út kort, matar- og drykkjarvöru samtals að verðmæti kr. 8.048,-.

v. fimmtudaginn 8. ágúst bensínstöð Olís, Tryggvabraut 1, Akureyri, svikið út bensín að verðmæti kr. 6.357,-.

vi. föstudaginn 9. ágúst bensínstöð Olís, Tryggvabraut 1, Akureyri, svikið út bensín, drykkjar- og matvöru samtals að verðmæti kr. 9.941,-.

vii. föstudaginn 23. ágúst á dekkjaverkstæði Max Jafnarseli 6 í Reykjavík, svikið út 4 hjólbarða af gerðinni Nokian 195/65 R15, samtals að verðmæti kr. 63.478,-.

viii. föstudaginn 23. ágúst í tvígang sama dag í verslun AB varahluta Funahöfða 9 í Reykjavík, svikið út bílavarahluti, (stýrisenda, bremsuklossar, þreifara) samtals að verðmæti kr. 65.614,-.

ix. þriðjudaginn 27. ágúst á dekkjaverkstæði Max Jafnaseli 6 í Reykjavík, svikið út 4 hjólbarða af gerðinni Nokian 295/30 R22, samtals að verðmæti kr. 309.883,-.

Teljast brotin varða við 248. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Í málinu gerir K-kvk-nf B-kvk-nf F-kvk-nf hdl. f.h. AB varahluta, kt. 000000-0000 Bíldshöfða 18, Reykjavík, þá kröfu að ákærða verði gert að greiða skaðabætur, samtals að fjárhæð kr. 87.485,- auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 23. ágúst 2013 en eftir það dráttarvaxta skv. 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags. Þá er krafist lögmannsþóknunar að fjárhæð kr. 100.000,- auk virðisaukaskatts.

Gerð verður grein fyrir kröfum annarra bótakrefjanda hér á eftir.

Síðari ákæran er gefin út á hendur ákærða 21. mars síðastliðinn, „fyrir skjalafals og fjársvik, með því að hafa þriðjudaginn 5. nóvember 2013 framvísað þjónustusamningi með falsaðri undirskrift á nafni og kennitölu A, kt. 000000-0000, við símafyrirtækið Alterna-Tal, Borgartúni 23 í Reykjavík, vegna símanúmersins [...], í því skyni að skuldfæra reikninga á nafn annars manns og þannig svikið út kr. 16.507,-, sem skuldfærist á nafn A.

Telst þetta varða við 1. mgr. 155. gr. og 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Með framhaldsákæru, sem útgefin var 21. mars síðastliðinn var aukið við ákæru útg. 18. febrúar 2014 á hendur ákærða, með þeim hætti:

„1. Að í málinu gerir L-kvk-nf F-kvk-nf V-kvk-nf hdl. f.h. N1 hf. kt. 000000-0000, Dalvegi 10-14, Kópavogi, þá kröfu að ákærða verði gert að greiða skaðabætur, samtals að fjárhæð kr. 526.660,- svo sem að neðan greinir; þá er þess jafnframt krafist að ákærða verði gert að greiða N1 hf. málskostnað að skaðlausu, skv. síðar framlögðum málskostnaðarreikningi, fyrir að halda bótakröfu fram í málinu.

a. Að fjárhæð kr. 306.000,- auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 15. júní 2013 en eftir það dráttarvaxta skv. 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

b. Að fjárhæð kr. 220.660,- auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 24. júní 2013 en eftir það dráttarvaxta skv. 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

2. Að í málinu krefst E-kk-nf S-kk-nf hrl. f.h. Olíuverslunar Íslands hf. (Olís), kt. 000000-0000 að ákærði K-kk-nf J-kk-nf Á-kk-nf, kt. 000000-0000 greiði skaðabætur, kr. 103.678,- ásamt vöxtum skv. 8. gr. vaxtalaga nr. 38, 2001 frá 9. ágúst 2013, þar til mánuður er liðinn frá birtingu kröfunnar, en síðan með dráttarvöxtum skv. 9. gr., sbr. 1. mgr. 6. gr. sömu laga frá þeim tíma til greiðsludags. Þá er krafist málskostnaðar fyrir Héraðsdómi að mati dómsins eða samkvæmt síðar framlögðum málskostnaðarreikningi komi til málflutning í málinu skv. 176. gr. laga um meðferð sakamála nr. 88, 2008.

3. Að í málinu krefst T-kk-nf J-kk-nf hrl. f.h. Brimborgar hf. kt. 000000-0000 að ákærði K-kk-nf J-kk-nf Á-kk-nf, kt. 000000-0000 greiði skaðabætur, kr. 373.361,- ásamt vöxtum skv. 8. gr. vaxtalaga nr. 38, 2001, af 63.478,- frá 23. ágúst til 27. ágúst 2013, af 373.361,- frá 27. ágúst 2013 til 11. mars 2014, en ásamt dráttarvöxtum skv. 9. gr., sbr. 1. mgr. 6. gr. sömu laga frá þeim tíma til greiðsludags. Þá er krafist málskostnaðar fyrir Héraðsdómi að mati dómsins eða samkvæmt síðar framlögðum málskostnaðarreikningi komi til málflutning í málinu skv. 176. gr. laga um meðferð sakamála nr. 88, 2008.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum, nema hvað brot samkvæmt ákæru frá 21. mars síðastliðinn varðar eingöngu við 1. mgr. 155. gr. almennra hegningarlaga sem tæmir sök gagnvart 248. gr. sömu laga.

Ákærði var dæmdur í 45 daga skilorðsbundið fangelsi fyrir fjársvik árið 2009. Árið 2011 var hann dæmdur í 7 mánaða fangelsi fyrir fjársvik, gripdeild, fjárdrátt og fleiri hegningarlagabrot. Þá hefur hann nokkrum sinnum verið sektaður fyrir umferðarlagabrot, síðast 11. desember 2013. Refsing ákærða verður nú ákveðin samkvæmt 77. og 78. gr. almennra hegningarlaga og er hún hæfileg 9 mánaða fangelsi.

Ákærði hefur samþykkt bótakröfurnar og verður hann því dæmdur til að greiða þær eins og í dómsorði greinir. Dráttarvextir verða dæmdir frá þeim degi er liðnir voru daga frá birtingu hverrar kröfu.

Loks verður ákærði dæmdur til að greiða sakarkostnað og málsvarnarþóknun skipaðs verjanda síns, að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, K-kk-nf J-kk-nf Á-kk-nf, sæti fangelsi í 9 mánuði.

Ákærði greiði AB varahlutum 87.485 krónur með vöxtum samkvæmt 1. mgr. 8. gr. laga nr. 38/2001, frá 23. ágúst 2013 til 20. desember sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 125.500 krónur í málskostnað.

Ákærði greiði N1 hf. 526.660 krónur með vöxtum samkvæmt 1. mgr. 8. gr. laga nr. 38/2001 af 306.000 krónum frá 15. júní 2013 til 24. sama mánaðar, en af 526.660 krónum frá þeim degi til 20. desember sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 125.500 krónur í málskostnað.

Ákærði greiði Olíuverslun Íslands hf. 103.678 krónur með vöxtum samkvæmt 1. mgr. 8. gr. laga nr. 38/2001 frá 9. ágúst 2013 til 20. desember sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 125.500 krónur í málskostnað.

Ákærði greiði Brimborg hf. 373.361 krónu með vöxtum samkvæmt 1. mgr. 8. gr. laga nr. 38/2001 af 63.478 krónum frá 23. ágúst til 27. ágúst 2013, en af 373.361 krónu frá þeim degi til 11. mars 2014, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 125.500 krónur í málskostnað.

Ákærði greiði 75.300 krónur í sakarkostnað og málsvarnarþóknun skipaðs verjanda síns, G-kk-ef S-x-x R-kk-ef, 150.600 krónur.

A-kk-nf Í-kk-nf